ສຫລ ແລະ ຈີນ ຍັງມີ ຄວາມເຫັນແຕກຕ່າງກັນ ກ່ຽວກັບ ບັນຫາຂັດແຍ້ງ ຢູ່ທະເລຈີນໃຕ້
ສະຫະລັດ ແລະຈີນ ຍັງມີຄວາມເຫັນ ບໍ່ລົງຮອຍກັນ ກ່ຽວກັບບັນຫາຂັດແຍ້ງ ເລື້ອງເຂດນ້ຳແດນດິນ ຢູ່ທະເລຈີນໃຕ້.
ລັດຖະມົນຕີກະຊວງຕ່າງປະເທດຈີນທ່ານ Wang Yi ກ່າວຕໍ່ ລັດຖະມົນຕີການຕ່າງປະເທດສະຫະລັດ ທ່ານ John Kerry ທີ່ພວມຢ້ຽມຢາມຈີນ ໃນວັນເສົາມື້ນີ້ວ່າ ການຕັດສິນໃຈ ຂອງ ປັກກິ່ງ ທີ່ຈະປົກປ້ອງ ອະທິປະໄຕ ແລະຜືນແຜ່ນດິນ ອັນຄົບ ຖ້ວນຂອງຕົນແມ່ນໜັກແໜ້ນຄືກັນກັບໂງ່ນຫີນແລະບໍ່ມີມື້ສັ່ນ ຄອນ ການໃຫ້ຄວາມເຫັນດັ່ງກ່າວ ມີຂຶ້ນທີ່ກອງປະຊຸມຖະແຫຼງຂ່າວ ຢູ່ນະຄອນຫຼວງປັກກິ່ງຫຼັງຈາກລັດຖະມົນຕີການຕ່າງປະເທດ ທັງສອງໄດ້ພົບປະໂອ້ລົມກັນກ່ຽວກັບຫລາຍໆເລື້ອງຮວມທັງ ການຄ້າ ໂຄງການນິວເຄລຍຂອງເກົາຫຼີເໜືອແລະຄວາມເຄັ່ງ ຕຶງທີ່ໃກ້ຈະຟົດເດືອດຂຶ້ນໃນຫລາຍໆເຂດທີ່ມີການຂັດແຍ້ງຢູ່ທະເລຈີນໃຕ້ ທ່ານ Kerry ກ່າວວ່າ “ພວກເຮົາມີຄວາມເປັນຫ່ວງ ກ່ຽວກັບຄວາມໄວແລະຂອບເຂດໃນ ການຖົມດິນຂອງຈີນ ຢູ່ທະເລຈີນໃຕ້” ແລະຮຽກຮ້ອງໃຫ້ຈີນ ເປີດການເຈລະຈາໂດຍໄວ ກັບສະມາຄົມອາຊ່ຽນ ກ່ຽວກັບກົດລະບຽບທີ່ມີຜົນບັງຄັບເພື່ອຮັບມືກັບກິດຈະກຳທາງທະ ເລທີ່ມີການຂັດແຍ້ງກັນ ສະຫະລັດແລະສະມາຊິກສ່ວນໃຫຍ່ຂອງສະມາຄົມອາຊ່ຽນ ມີຄວາມສົງໄສກ່ຽວກັບການ ເຄື່ອນໄຫວຂອງປັກກິ່ງທີ່ແນໃສ່ເພື່ອສ້າງເກາະດອນນ້ອຍໆຂຶ້ນ ຊຶ່ງຈີນສາມາດອ້າງເອົາ ອະທິປະໄຕໄດ້ນັ້ນ ທ່ານ Wang ໃຫ້ສັນຍານວ່າ ຈີນພ້ອມແລ້ວທີ່ຈະເຈລະຈາ ແຕ່ຕົນຈະບໍ່ຢຸດເຊົາ ການກໍ່ ສ້າງຖົມດິນ ຊຶ່ງທ່ານເວົ້າວ່າ ມັນນອນຢູ່ໃນຂອບເຂດອະທິປະໄຕຂອງຈີນໂດຍເຕັມນັ້ນ ຈີນໄດ້ເສີມຂະຫຍາຍຄວາມພະຍາຍາມໃນການຖົມດິນຂອງຕົນ ຢູ່ໃນບໍລິເວນໝູ່ເກາະ Spratly ຊຶ່ງບາງສ່ວນ ແມ່ນອ້າງເອົາກຳມະສິດ ໂດຍຟິລິບປີນ ຫວຽດນາມ ມາເລເຊຍ ບຣູໄນ ແລະໄຕ້ຫວັນ ບັນດາເຈົ້າໜ້າທີ່ສະຫະລັດໄດ້ກ່າວໃນຮອບອາທິດທີ່ຜ່ານມານີ້ວ່າ ທຳນຽບຫ້າແຈກຳລັງ ພິຈາລະນາທີ່ຈະສົ່ງກໍາປັ່ນແລະເຮືອບິນລົບ ໄປຍັງທະເລຈີນໃຕ້ ເພື່ອປົກປ້ອງ ສິດເສລີ ພາບໃນການເດີນເຮືອ ຊຶ່ງນັ້ນ ໄດ້ພາໃຫ້ມີການຕອບໂຕ້ຢ່າງໄວ ຈາກກະຊວງຕ່າງປະເທດຈີນ ທີ່ກ່າວວ່າ ການ ເຄື່ອນໄຫວດັ່ງກ່າວນີ້ ຈະຖືວ່າ ເປັນການທ້າທາຍເກາະຜິດ